Thursday, August 29, 2019-4:46 PM
गैजेट डैस्क : कम समय में एक जगह से दूसरी जगह सामान व दवाओं को पहुंचाने के लिए नैक्स्ट जनरेशन कार्गो ड्रोन को तैयार किया गया है। अमरीकी एयरोस्पेस कम्पनी Bell ने बताया है कि इस APT 70 (ऑटोनोमस पोड ट्रासपोर्ट) कार्गो ड्रोन को खास तौर पर आपदा से राहत प्रदान करने के लिए उपयोग में लाया जाएगा। इसमें इलैक्ट्रिक परपोल्शन सिस्टम लगा है जोकि बहुत ही तेजी से काम करता है। इस कार्गो ड्रोन को हैलीकॉप्टर की तरह आसानी से वर्टिकली टेक ऑफ करवाया जा सकता है। इस ड्रोन ने पहली टैस्ट फ्लाइट को टेक्सास के शहर फोर्ट वर्थ में पूरा किया है।
160 km/h की है टॉप स्पीड
आपको जानकर हैरानी होगी कि इस कार्गो ड्रोन को 160 km/h की स्पीड से उड़ाया जा सकता है। कार्गो ड्रोन में 31.7 किलोग्राम तक वजन उठाने की क्षमता है और एक बार फुल चार्ज कर इसे 56 किलोमीटर तक उड़ाया जा सकता है। इसके अलावा इसमें फास्ट चार्ज व क्विक बैटरी स्वैपिंग की भी सुविधा दी गई है। रिपोर्ट के मुताबिक इस ड्रोन को अगले साल से दवाओं की सप्लाई के लिए उपयोग में लाया जा सकता है।
यहाँ आप निःशुल्क रजिस्ट्रेशन कर सकते हैं, भारत मॅट्रिमोनी के लिए!Edited by:Hitesh